**МОДЕЛ УГОВОРА ЗА JАВНУ НАБАВКУ РАЦИОНАЛИЗАЦИЈА ПОТРОШЊЕ ЕЛЕКТРИЧНЕ ЕНЕРГИЈЕ СИСТЕМА ЈАВНОГ ОСВЕТЉЕЊА ПРИМЕНОМ БИОДИНАМИЧКЕ ЛЕД ТЕХНОЛОГИЈЕ, БРОЈ ЈН 24/25**

Уговорне стране су:

1 . Општинске управе општине Аранђеловац, са седиштем у Аранђеловцу, Венац Слободе 10, ПИБ:101486788, матични број 07184549, коју заступа руководилац одељења за инвеситиције и јавне набавке Ранка Фуртула ( у даљем тексту: НАРУЧИЛАЦ),

и

2. \_\_\_\_\_\_\_\_\_\_\_\_\_\_\_, из \_\_\_\_\_\_\_\_\_\_\_, ул. \_\_\_\_\_\_\_\_\_\_\_\_ бр. \_\_\_\_\_\_\_\_\_, кога заступа \_\_\_\_\_\_\_\_\_\_\_ **(у даљем тексту: извођач радова),** ПИБ\_\_\_\_\_\_\_\_\_\_\_, матични број \_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_ банке.

* Понуђачи учесници у заједничкој понуди или подизвођачи (опционо):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , из \_\_\_\_\_\_\_\_\_\_\_\_\_\_\_\_ , ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_\_\_ , кога заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , матични број \_\_\_\_\_\_\_\_\_\_\_\_\_\_\_\_ , ПИБ\_\_\_\_\_\_\_\_\_\_\_\_\_\_\_\_\_\_ , текући рачун \_\_\_\_\_\_\_\_\_\_\_\_\_\_\_\_\_\_\_\_\_\_\_\_, са уделом од\_\_\_\_\_\_\_\_\_\_ проценат/вредност;
2. ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_\_\_ , кога заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , матични број \_\_\_\_\_\_\_\_\_\_\_\_\_\_\_\_ , ПИБ\_\_\_\_\_\_\_\_\_\_\_\_\_\_\_\_\_\_ , текући рачун \_\_\_\_\_\_\_\_\_\_\_\_\_\_\_\_\_\_\_\_\_\_\_\_, са уделом од \_\_\_\_\_\_\_\_\_\_проценат/вредност;

Уговорне стране констатују:

* да је наручилац донео Одлуку о покретању отвореног поступка јавне набавке број \_\_\_\_\_\_\_\_ дана \_\_\_\_\_\_\_\_\_\_\_\_;
* да је наручилац, на основу члана 51. и 52. Закона о јавним набавкама („Сл. гласник РС” бр. 91/2019 и 92/2023), спровео отворени поступак јавне набавке (редни бр. набавке ЈН 24/25) “назив набавке”;
* да је Извођач радова је доставио Понуду путем Портала јавних набавки, која је дата у прилогу овог Уговора и чини његов саставни део;
* да је Понуда коју је доставио Извођач радова у потпуности усаглашена са свим захтевима Закона о јавним набавкама, уговорном документацијом и техничким спецификацијама;
* да је наручилац, складу са чланом 146. Закона о јавним набавкама, донео Одлуку о додели уговора број \_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ одабравши као најбољу понуду коју је доставио извођач радова;
* да се радови финансирају из средстава зајма Светске банке и кредита Француске агенције за развој у оквиру Пројекта развоја локалне инфраструктуре и институционалног јачања локалних самоуправа (LIID пројекат).

ПРЕДМЕТ УГОВОРА

**Члан 1.**

Наручилац уступа, а Извођач радова прихвата и обавезује се да изведе радове на замени постојећих светиљки у систему јавног осветљења и постављање нових у најсавременијој ЛЕД технологији, на основу прихваћене Понуде извођача радова са структуром цене, наведене у трећој тачки преамбуле која чини саставни део овог Уговора, у свему према важећем Закону о планирању и изградњи, Закону о путевима, Закону о безбедности саобраћаја на путевима и другим релевантним законима и прописима, техничкој и конкурсној документацији.

Овим уговором наручилац дозвољава извођачу радова да преузме локацију, отпочне, изведе и заврши радове у складу са одредбама Уговора.

Место извођења радова на територији општине Аранђеловац, у складу са пројектом.

ВРЕДНОСТ

**Члан 2.**

Уговорне стране су сагласне да цена свих радова који чине предмет овог Уговора износи

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара са ПДВ-ом

(словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_),

од чега ПДВ износи \_\_\_\_\_\_\_\_\_\_\_\_\_\_\_\_\_\_\_\_\_\_\_, односно цена свих радова без ПДВ-а је \_\_\_\_\_\_\_\_\_\_\_\_\_\_\_\_\_\_\_\_\_\_\_ (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

Уговорна цена наведена у ставу 1. овог члана је формирана на основу јединичних цена из Понуде извођача радова. Понуђене јединичне цене су фиксне и не могу се мењати у случају промене цене неког од елемената који је коришћен у обрачуну јединичних цена.

Осим вредности радова, добара и услуга неопходних за извршење уговора, уговорна цена обухвата и све трошкове организације градилишта, осигурања и све остале директне и индиректне трошкове које има или може имати извођач радова током извршења и завршетка радова и уговора. Уговорна цена обухвата и профит којa не може бити већa од 5% у случају непредвиђених и додатних радова.

Цена из става 1. овог члана обухвата цену материјала, рад, механизацију, опрему, транспорт у земљи и иностранству; безбедност и одржавање градилишта; обезбеђење алтернативних транспортних праваца за време трајања радова; обезбеђење радова, грађевинског материјала и грађевинске механизације; рад ноћу, недељом и празницима; све привремене радове потребне за завршетак сталних радова; било које и све таксе, накнаде и све трошкове постављања и демонтаже градилишта; мере безбедности и здравља на раду и заштите животне средине; привремене градилишне прикључке, припремне радове, ограђивање градилишта и постављање градилишне табле и путоказа; приступне саобраћајнице и платформе које се користе за превоз и извођење радова; режијске трошкови и све друге трошкове настале током извођења радова који су потребни за извршење и завршетак радова према захтеву наручиоца. Уговорени јединични трошкови материјала, прибора и опреме се формирају на основу цене „франко градилиште“ а у складу са техничком документацијом.

УСЛОВИ ПЛАЋАЊА

**Члан 3.**

Наручилац плаћа Извођачу радова износ без ПДВ наведен у овереним привременим ситуацијама и окончаној ситуацији, односно исправно испостављеној фактури (рачуну), у року од 45 дана од дана пријема истих, уредно регистрованих у Централном Регистру Фактура (ЦРФ), на рачун извођача радова број \_\_\_\_\_\_\_\_\_ који се води код банке \_\_\_\_\_\_\_\_\_\_\_, под условима наведеним у овом Уговору. Сва плаћања се врше у динарима.

Под исправно испостављеном фактуром подразумева се формално правна ваљаност у смислу одредаба релевантних закона. Фактуре које у сваком свом елементу не испуњавају услове да буду прихваћене као рачуноводствена исправа, неће бити прихваћена као основ за исплату по овом Уговору.

Наручилац плаћа порез на додату вредност, односно прибавља потврду о пореском ослобођењу, примењујући одредбе одговарајућих закона, на основу документације коју обезбеђује извођач радова и потврђује Стручни надзор.

Исплату средстава обрачунатих на начин утврђен овим чланом и у роковима из става 1. овог члана, наручилац врши директно извођачу радова, односно непосредно подизвођачу за део уговора који је он извршио, уколико подизвођач захтева да му се доспела потраживања плаћају непосредно. *[Напомена: наручилац ће изменити овај став сходно поднетој понуди, односно датој изјави у оквиру понуде]*

Уколико наручилац делимично оспори испостављену ситуацију, наручилац може по захтеву извођача исплатити неспорни део ситуације, након што извођач достави ситуацију на коригован неспорни износ оверену од стручног надзора.

Комплетну документацију неопходну за оверу привремених/окончане ситуације: потписане листове грађевинске књиге са овереним доказницама, одговарајуће атесте за уграђени материјал и другу документацију, извођач радова доставља стручном надзору на преглед и оверу, који ту документацију чува до примопредаје и коначног обрачуна. У супротном се неће извршити плаћање тих позиција, што извођач радова признаје без права на приговор.

Период обрачуна привремене ситуације не може бити краћи од календарског месеца. Доставља се јединствена привремена ситуација за све изведене и примљене радове на уговору. Наручилац не може да изврши плаћање пре прибављања сагласности Министарства грађевинарства, саобраћаја и инфраструктуре.

ТУМАЧЕЊА

**Члан 4.**

Документа која чине уговор тумаче се према следећем редоследу приоритета:

* Уговор
* Структура цене (предмер са предрачуном радова)
* Техничка документација на основу које се изводе радови
* Технички услови за извођење радова
* Понуда извођача радова.

УВОЂЕЊЕ У ПОСАО

**Члан 5.**

Сматраће се да је наручилац увео у посао извођача радова када је наручилац:

* обезбедио стручни надзор и предао извођачу писано именовање за надзорног инжењера,
* доставио извођачу техничку документацију по којој се изводе радови,
* доставио извођачу важеће одобрење за извођење радова издато од надлежног органа,
* доставио извођачу потврду о пријави радова, и
* издао обавештење извођачу о датуму почетка радова.

РОК ЗА ЗАВРШЕТАК РАДОВА

**Члан 6.**

Рок за окончање радова је \_\_\_\_\_\_\_ дана [*попуњава наручилац у односу на податак из Понуде*] од дана увођења у посао, односно од датума почетка радова.

Датум почетка радова, односно датум увођења извођача у посао је датум до ког наручилац треба да изврши своје обавезе дефинисане чл. 5 овог Уговора и изда обавештење извођачу о датуму почетка радова. Наручилац издаје обавештење о датуму почетка радова извођачу најкасније у року од 15 календарских дана од датума закључења и ступања на снагу овог Уговора.

Стручни надзор уписује датум почетка радова (увођења у посао) у грађевински дневник. Од датума почетка радова почиње да тече рок наведен у ставу 1. овог члана.

Наручилац обезбеђује извођачу радова несметан прилаз градилишту, након што извођач радова изврши пријаву радова надлежним органима у складу са законом и испуни све уговором прописане предуслове и обавезе за почетак извођења радова на градилишту, у року од 7 календарских дана од дана када стручни надзор потврди да је испуњен последњи уговорни услов везан за физички почетак радова на градилишту.

Сматраће се да су радови завршени на датум примопредаје радова.

Стручни надзор уписује датум завршетка свих уговорених радова у грађевински дневник и издаје писано обавештење извођачу и наручиоцу о датуму завршетка радова (потврда о завршеним радовима) од којег се рачуна почетак гарантног периода.

Рокови наведени у овом члану су фиксни и не могу се мењати без сагласности обе уговорне стране.

Свака измена рока договара се писаним путем закључењем анекса уговора, који треба да садржи осим новог датума за завршетак радова и све одредбе из основног уговора на које непосредно утиче измена рока.

У случају да постоји било каква сумња да радови неће бити завршени у уговореном року, наручилац задржава право да захтева од извођача предузимање свих неопходне мере за убрзање радова како би се обезбедило поштовање уговорене динамике радова и рокова.

Уколико је разлог за убрзање радова неизвршење обавеза извођача радова, извођач нема право на било каква потраживања у вези са трошковима убрзања. Уколико је разлог за убрзање радова обострано неизвршење обавеза или је одговорност наручиоца, извођач може тражити компензацију за трошкове настале као последица налога наручиоца за убрзање радова, али нема право на припадајући профит. Поступак утврђивања фер компензације за потраживање извођача по овом основу спроводи се у складу са одредбама уговора које дефинишу начин одобравања потраживања.

Извођач у најкраћем могућем року поступа по налогу наручиоца за убрзање радова, након што у року од 7 календарских дана прибави од Стручног надзора одобрење на динамички план убрзања радова, не чекајући да се поступак одобравања потраживања за убрзање оконча.

**Члан 7.**

Извођач радова може тражити продужење рока за извођење радова када из оправданих разлога усред спречености због утицаја непредвидивих догађаја и поступања или не поступања наручиоца или трећих лица објективно није у могућности да изведе радове у уговореном року.

Уговор може бити продужен између осталог због:

* утицаја изазваног природним деловањем;
* мера које су прописали надлежни органи;
* стања тла или хидролошких услова који нису били предвиђени техничком документацијом;
* кашњења која спречавају извођача да уђе у посед и отпочне радове;
* измене пројектно-техничке документације по налогу наручиоца (односи се на радове за које извођач приликом давања понуде није знао нити је могао знати да се морају извести).

Уколико наступи било која од овде наведених околности или догађаја, извођач је дужан да евидентира околност/догађај у грађевински дневник и достави писано обавештење наручиоцу у року од 3 (три) дана од дана наступања околности/догађаја, и поднесе писаним путем наручиоцу у року од 14 (четрнаест) календарских дана образложен захтев за продужење рока, уз претходно прибављено одобрење и образложено службено мишљење стручног надзора да је такво продужење рока оправдано.

Наручилац ће одлучити о захтеву за продужење рока за извршење посла и његовом трајању у року од 8 (осам) радних дана од датума када је извођач радова поднео образложен захтев за продужење рока. Уколико извођач радова благовремено не упозори на било какво кашњење или не сарађује на решавању таквог кашњења, доцња изазвана таквим нечињењем неће се узети у обзир при одлучивању да ли ће се продужи период за окончање посла.

Захтев за продужење рока за извођење радова извођач радова писаним путем подноси наручиоцу најкасније 10 (десет) радних дана пре истека уговореног рока за извођења радова.

Уговорени рок за извршења посла сматраће се продуженим ако су стране закључиле анекс Уговора под условима из члана 155. Закона о јавним набавкама.

У случају да извођач радова не испуњава предвиђену динамику извршења, обавезан је да уведе у рад више извршилаца без права на компензацију повећаних трошкова и накнада.

Уколико извођач радова падне у доцњу са извођењем радова сопственом кривицом, нема право на продужење уговореног рока због околности које су настале у време доцње.

Без обзира на разлог за продужење рока за завршетак радова, у року од 14 (четрнаест) календарских дана од датума закључења анекса са продуженим роком, извођач је у обавези да продужи рок важења гаранције за добро извршење посла за додатних 30 дана од датума новог крајњег рока за завршетак радова и достави наручиоцу валидно средство финансијског обезбеђења без права на накнаду трошка везаног за продужетак гаранције.

КАЗНЕНЕ ОДРЕДБЕ

**Члан 8.**

Уколико извођач радова не оконча радове у уговореном року, обавезан да плати наручиоцу радова уговорну казну у износу од 0,1% од укупне вредности уговора без ПДВ-а за сваки дан кашњења. Уколико укупан износ обрачунат по овом основу прелази 5% укупне вредности уговора без ПДВ-а, наручилац радова може једнострано раскинути уговор.

Наручилац радова ће наплатити уговорну казну без претходне сагласности извођача радова умањењем рачуна наведеног у окончаној ситуацији.

Уколико је наручилац радова претрпео штету због кашњења у извођењу или примопредаји изведених радова, наручилац радова може захтевати и потпуну надокнаду те штете од извођача радова, независно од уговорене казне и заједно са њом.

ОБАВЕЗЕ ИЗВОЂАЧА РАДОВА

**Члан 9.**

Извођач се обавезује да радове изведе у складу са важећим прописима, техничком документацијом и овим Уговором, и да након завршетка радове преда наручиоцу. Извођач се такође обавезује да:

1. пре почетка радова, достави наручиоцу Решење о именовању одговорног извођача радова. Уколико у току извођења радова постане неопходно да се из објективних разлога замени/замене лица одговорна за извршење уговора и квалитет радова, извођач је дужан да о томе обавестити наручиоца и предлог замене достави наручиоцу на одобрење. Лице које треба да замени постављено лице одговорно за извршење уговора или дела уговорних обавеза извођача, мора имати квалификације које су једнаке или боље од оних које су захтеване у документацији која је саставни део уговора за предметну позицију. Уз захтев за замену извођач доставља доказе о квалификацији замене.
2. након пријема техничке документације, исту пажљиво прегледа и у примереном року не дужем од 14 (четрнаест) календарских дана од дана пријема документације, достави наручиоцу све коментаре/примедбе/сугестије на разматрање и поступање. Све недоумице које нису благовремено идентификоване или саопштене од стране извођача, као и недостаци у техничкој документацији које је извођач морао уочити да је техничку документацију прегледао благовремено, детаљно и са дужном пажњом, неће се узети у обзир и неће утицати на рок извођења и цену радова. Односно, извођач нема права на накнаду за додатне трошкове и на продужење рока за извођење и завршетак радова који проистичу из недостатака у техничкој документацији које је извођач морао благовремено уочити да је техничку документацију прегледао детаљно и са дужном пажњом пре почетка извођења радова.
3. достави стручном надзору Програм радова са динамичким планом извођења радова и ангажовања ресурса у року од 7 (седам) дана од дана закључења овог Уговора.
4. набави и постави, о свом трошку, градилишну таблу у складу са прописима.
5. ће се стриктно придржавати мера безбедности и здравља на раду;
6. обавестити наручиоца да ће окончати све уговорене радове 14 (четрнаест) календарских дана пре истека рока за завршетак радова, односно 14 (четрнаест) календарских дана пре датума када извођач сматра да ће сви уговорени радови бити завршени, уколико је тај датум ранији од уговореног датума за завршетак радова, те да ће објекат бити спреман за примопредају у складу са Уговором.
7. изводи радове у складу са документацијом на основу које је одобрена градња, у складу са пројектом за извођење, прописима, стандардима и техничким нормативима и нормама квалитета који важе за поједине врсте радова, инсталације и опрему.
8. обезбеди довољно адекватне радне снаге и механизације на градилишту и благовремену испоруку уговореног материјала и опреме за извођење уговорених радова.
9. осигура безбедност свих лица на градилишту и обезбедити складиштење материјала у складу са прописима и одобреним пројектом организације градилишта и технологије извођења радова, тако да наручилац неће бити одговоран за поштовање прописа о безбедности и здрављу на раду, заштити животне средине и раду за све време трајања радова до примопредаје радова.
10. уредно води сву градилишну и осталу евиденцију и документацију предвиђену законима и другим прописима Републике Србије.
11. обезбеди адекватне услове за рад и благовремено учини доступним документацију, записе, програме и софтверске алате за континуирано вршење надзора над извођењем радова, укључујући преглед и праћење напретка извршења, контролу количина уграђеног материјала и квалитета употребљених материјала и опреме и изведених радова, све у складу са важећим законом, прописима и добром пословном праксом.
12. активно сарађује са стручним надзором на решавању свих потенцијалних и насталих проблема у циљу ефикасне реализације уговора у оквиру уговорне цене и уговорног рока.
13. достави одговарајуће атесте/сертификате о квалитету радова, материјала, инсталација и опреме пре њихове уградње.
14. поштује Закон о управљању отпадом.
15. поступа у складу са обавезама дефинисаним у контролној листи Плана управљања животном средином и друштвеним питањима (ЕСМП контролна листа), као и обавезама које проистичу из Плана укључивања заинтересованих страна (СЕП).
16. реши све оправдане притужбе и захтеве локалног становништва и других заинтересованих страна угрожених радовима током извођења радова у складу са успостављеном процедуром решавања жалби самосталну или у сарадњи са стручним надзором и наручиоцем.
17. уведе сменски рад, продужи смене или ангажује додатну радну снагу, без могућности наплате накнаде за додатне настале трошкове, како би достигао уговорену динамику радова, када је за кашњење одговоран извођач радова;
18. плати трошкове накнадних прегледа изведених радова од стране Комисије за примопредају радова у случају када су при првом прегледу утврђене неправилности и недостаци које извођач мора отклонити пре преузимања радова од стране наручиоца.
19. гарантује квалитет радова и материјала и отклони недостатке у гарантном року, при чему је обавезан да у року од 5 (пет) дана од дана пријема обавештења о уоченим недостацима на изведеним радовима, достави предлог корективних мера и динамику извршења на сагласност наручиоцу.
20. отклони сву штету која настане на постојећим инсталацијама, објектима, путевима и јавним и приватним површинама а последица је извођачевог деловања или изостанка благовремене реакције током извођења радова.
21. По окончању радова, извођач радова ће изради извештај о изведеним радовима, извештај о процени уштеда електричне енергије, на месечном нивоу, на основу стања пре извођења радова и изведеног стања, и извештај са препорукама за имплементацију будућих унапређења система јавног осветљења које je предмет уговора, у циљу повећања безбедности у саобраћају и достизања захтеваног нивоа хоризонталне осветљености саобраћајница, све према релевантним домаћим прописима, међународним стандардима и препорукама Министарства.

ОБАВЕЗЕ НАРУЧИОЦА

**Члан 10.**

Наручилац је обавезан да обезбеди вршење стручног надзора над извођењем радова и извршењем уговорних обавеза од стране извођача радова.

Наручилац се обавезује да уведе извођача у посао, преда му техничку документацију и обезбеди извођачу несметан прилаз градилишту.

Наручилац се обавезује да учествује у раду комисије за примопредају и изради коначног обрачуна заједно са стручним надзором и извођачем радова.

ОБАВЕЗЕ СТРУЧНОГ НАДЗОРА

**Члан 11.**

Стручни надзор врши надзор над извођењем радова и извршењем уговорних обавеза у складу са овим Уговором, одредбама Закона о планирању и изградњи, Закона о путевима, Правилника о садржини и начину вођења стручног надзора, и других закона, прописа и стандарда који важе за ову врсту посла, квалитетно и уз строго поштовање професионалних правила своје струке.

Сви налози и предлози стручног надзора уписују се у грађевински дневник.

Извођач радова је дужан да поступи по примедбама и захтевима стручног надзора, и отклони недостатке на радовима у роковима које пропише стручни надзор.

Особље стручног надзора састављено је од инжењера одговарајућих профила и осталих стручњака који су оспособљени за извршавање таквих обавеза. Сви инжењери морају да испуњавају услове предвиђене Законом о планирању и изградњи за вршење стручног надзора.

Стручни надзор није овлашћен да врши измене овог Уговора. Стручни надзор није овлашћен да било коју уговорну страну ослободи њених уговорних обавеза.

Пре давања било каквог налога који има за последицу промену рока, цене или обима посла Стручни надзор мора да прибави писану сагласност наручиоца.

Ниједно одобрење, контрола, потврда, сагласност, инспекција, упутство, обавештење, предлог, налог, захтев, испитивање или сличан чин Стручног надзора (укључујући и одсуство неодобравања) не ослобађа извођача радова од било које одговорности коју је преузео на основу Уговора, укључујући и одговорност за грешке, пропусте, одступања и неизвршење.

СРЕДСТВА ФИНАНСИЈСКОГ ОБЕЗБЕЂЕЊА

**Члан 12**.

Извођач радова је дужан да достави:

* ***банкарску гаранцију за испуњење уговорних обавеза*** – у року од 15 дана од дана закључења уговора, а најкасније до дана увођења у посао, која ће бити са клаузулама: безусловна и платива на први позив. Банкарска гаранција за добро извршење посла издаје се у висини од 10% од укупне вредности уговора без ПДВ-а, са роком важности који је 30 дана дужи од уговореног рока за завршетак радова, у корист наручиоца. Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора се продужити. Наручилац ће уновчити банкарску гаранцију за добро извршење посла у случају да понуђач не буде извршавао своје уговорне обавезе у роковима и на начин предвиђен уговором. Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова.

Уколико извођач радова не поштује уговорене обавезе, наручилац може, без претходног обавештења, реализовати достављено финансијско средство обезбеђења.

Уколико се за време трајања уговора промене рокови за извршење уговорне обавезе, важност банкарске гаранције за добро извршење посла мора се продужити.

У случају промене уговорене цене, банкарска гаранција за добро извршење посла се мора изменити у складу са увећањем вредности уговора.

По извршењу свих уговорених обавеза понуђача средство финансијског обезбеђења ће бити враћено.

* приликом примопредаје радова извођач радова се обавезује да наручиоцу преда ***банкарску гаранцију за отклањање грешака у гарантном року***, која ће бити са клаузулама: безусловна и платива на први позив, у висини од 5% (пет процената) од укупне вредности изведених радова без ПДВ-а, са роком трајања који је 5 (пет) дана дужи од истека гарантног рока, односно мора бити важећа током целог периода гарантног рока од две године и пет дана дуже. Наручилац ће реализовати средство обезбеђења у случају да извођач не испоштује своју обавезу отклањања недостатка који би могао да умањи вредност предмета уговора у гарантном року.
* Извођач радова је дужан да осигура радове, раднике, материјал и опрему од уобичајених ризика до њихове пуне вредности (осигурање објекта у изградњи) и достави наручиоцу ***полису осигурања***, оригинал или оверену копију, са роком важења за цео период извођења радова.

Извођач радова је такође дужан да достави наручиоцу ***полису осигурања*** од одговорности за штету причињену трећим лицима и стварима трећих лица, оригинал или оверену копију, са роком важења за цео период извођења радова, у свему према важећим законским прописима.

Уколико се рок за извођење радова продужи, извођач радова је дужан да достави, пре истека уговореног рока, полисе осигурања са новим периодом осигурања.

ГАРАНЦИЈА НА ИЗВЕДЕНЕ РАДОВЕ И ОТЛАЊАЊЕ НЕДОСТАТАКА У ГАРАНТНОМ РОКУ

**Члан 13.**

Извођач гарантује да су радови завршени у време примопредаје радова у складу са овим уговором, важећим прописима и правилима струке и да немају недостатака који спречавају њихову употребу или умањују њихову вредност или способност за редовно коришћење као што је уговором дефинисано.

Гарантни рок за квалитет изведених радове износи 2 (две) године и рачуна се од датума примопредаје радова. Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је извођач радова дужан да сву документацију о гаранцијама произвођача опреме, заједно са упутствима за употребу, прибави и преда наручиоцу.

Извођач радова је дужан да о свом трошку отклони све недостатке који се покажу у току гарантног рока од 2 (две) године, а који су наступили услед тога што се извођач није држао својих обавеза у погледу квалитета радова и материјала при чему је обавезан да у року од 5 (пет) дана од дана пријема обавештења о уоченим недостацима на изведеним радовима, достави предлог корективних мера и динамику извршења на сагласност наручиоцу.

Независно од права из гаранције, наручилац има право да од извођача радова захтева накнаду штете која је настала као последица неквалитетно изведених радова или уградње материјала неодговарајућег квалитета.

КВАЛИТЕТ УГРАЂЕНИХ МАТЕРИЈАЛА

**Члан 14.**

За све уграђене материјале и изведене радове извођач радова је дужан да поседује сертификате квалитета, атесте издате од акредитованих лабораторија у складу са прописима и стандардима за типове објеката предвиђених техничком документацијом.

Уколико наручилац утврди да уграђени материјали и изведени радови нису у складу са важећим стандардима и техничким прописима, наручилац може одбити да прихвати такве материјале и радове и забрани њихову употребу. У случају спора обавезујући је налаз овлашћеног органа за контролу квалитета.

Извођач радова је одговоран за коришћење материјала неодговарајућег квалитета.

Када употреба материјала неодговарајућег квалитета угрожава безбедност и функционисање објекта, наручилац има право да захтева од извођача радова да изврши демонтажу објекта и реконструише га о сопственом трошку у складу са техничком документацијом и одредбама овог уговора. Ако извођач радова то не учини у договореном временском року, наручилац радова може да ангажује трећу страну за ову сврху о трошку и на терет извођача радова.

Извођач радова се не ослобађа одговорности у случају да је штета настала због тога што је при извођењу радова поступао по захтевима наручиоца.

ДОПУНСКИ РАДОВИ И ПОВЕЋАНА ИЛИ СМАЊЕНА КОЛИЧИНА РАДОВА

**Члан 15.**

За свако одступање од техничке документације на основу које се изводе радови и поставља опрема, као и свако одступање од уговорених радова, пре самог извођења таквих радова извођач је у обавези да прибави писану сагласност наручиоца.

Извођач радова не може тражити повећање уговорене цене за изведене радове који нису уговорени без прибављања претходног одобрења Наручиоца.

У складу са одредбама чл. 154. Закона о јавним набавкама, вишкови уговорених радова не представљају измену уговора о јавној набавци. Уколико дође до вишкова и мањкова уговорених радова тако да измене количина утичу на повећање уговорне цене, уговорне стране ће се поступити у складу са релевантним одредбама Закона о јавним набавкама, и Посебних узанси о грађењу („Сл. лист СФРЈ“, број 18/77 и 29/78).

У случају потребе за додатним радовима који нису обухваћени техничком документацијом (накнадни и непредвиђени радови), извођач је дужан да обезбеди и достави наручиоцу списак таквих радова са техничким описом за извођење, јединичним ценама и количинама у адекватној јединици мере, као и анализу јединичних цена, при чему цена треба да обухвати све трошкове материјала, механизације укључујући транспорте, рад, контролу квалитета и све друге припадајуће директне и индиректне трошкове и профит.

Стручни надзор је дужан да провери оправданост додатних радова, елементе обрачуна (јединичне цене и количине) и анализе јединичних цена, коригује елементе по потреби и изда мишљење са образложењем наручиоцу. Стручни надзор може при анализи јединичних цена користити елементе већ уговорених јединичних цена за сличне позиције, те је извођач дужан по захтеву стручног надзора да достави анализу уговорене јединичне цене. Наручилац може одобрити предлог стручног надзора или га допунити/изменити. Стручни надзор мора обезбедити писано одобрење за додатне радове од наручиоца. У случају наведених околности, наручилац може поступити у складу са чланом 157. Закона о јавним набавкама.

ПРИМОПРЕДАЈА РАДОВА

**Члан 16.**

Извођач писаним путем обавештава стручни надзор и наручиоца да ће радови бити завршени у року од 14 (четрнаест) календарских дана од датума обавештења, односно 14 (четрнаест) календарских дана од уговореног датума завршетка радова.

Стручни надзор врши преглед изведених радова након пријема обавештења, а пре датума завршетка радова, и констатује да ли су радови завршени или нису и о томе обавештава наручиоца и извођача радова.

Уколико стручни надзор сматра да су радови завршени, наручилац иницира примопредају радова. Уколико стручни надзор сматра да радови нису завршени, наручилац стиче право на примену казнених одредби дефинисаних у чл. 8 овог Уговора.

Примопредаја радова врши се по завршетку уговорених радова, односно радова изведених у складу са решењем о одобрењу за извођење радова, техничком документацијом и изменама и допунама одобрених током извођења радова. Примопредаја радова може се вршити и упоредо са извођењем радова, на захтев извођача уз сагласност наручиоца, у случају да део радова није доступан за надзор по завршетку свих радова.

Примопредаја радова подразумева проверу да ли су изведени радови усклађени са решењем о одобрењу за извођење радова, техничком документацијом и изменама и допунама одобреним током извођења радова, и са техничким прописима и стандардима који се односе на поједине врсте радова, материјала, опреме, и уградње.

Примопредају радова спроводи Комисија за примопредају радова коју именује наручилац пре датума завршетка радова, која се састоји од минимум 3 (три) представника наручиоца и 1 (једног) представника стручног надзора. Присуство и учешће у примопредаји радова овлашћеног представника извођача радова је обавезно.

Комисија за примопредају радова прегледа радове и инвестициону документацију, припремљену од стране извођача радова оверену од стручног надзора, у року од 15 (петнаест) календарских дана од датума завршетка радова.

Комисија за примопредају радова саставља записник о примопредаји.

Уколико записник Комисије потврђује да су радови завршени и без недостатака и да је објекат безбедан за употребу, сматраће се да је датум завршетка радова датум почетка гарантног периода, и да је датум записника у исто време и датум примопредаје радова и објекта на коришћење и управљање наручиоцу.

Уколико Комисија утврди да нису изведени сви потребни радови и/или да изведени радови имају недостатака, Комисија у записник уноси списак таквих радова. Стручни надзор издаје налог за отклањање недостатака извођачу радова са роковима за поступање. Сви трошкови везани за извршење налога падају на терет извођача без права на компензацију. Након отклањања недостатака, Комисија за примопредају понавља поступак прегледа.

Уколико извођач радова не отклони недостатке по налазу Комисије за примопредају и налогу стручног надзора у предвиђеном року, стручни надзор издаје опомену са роком за поступање од 3 дана. Ако извођач ни у продуженом року не отклони недостатке, наручилац има право да за отклањање недостатака на радовима ангажује треће лице о трошку извођача радова. Уступање отклањања недостатака трећој страни наручилац ће учинити по тржишним ценама и са пажњом доброг привредника.

КОНАЧНИ ОБРАЧУН

**Члан 17.**

Коначну количину и вредност изведених радова у складу са овим уговором утврђује Комисија за коначни обрачун на основу стварно изведених радова евидентираних и оверених у грађевинској књизи од стране стручног надзора и уговорених јединичних цена.

Комисију за коначни обрачун именује наручилац. Комисија се састоји од 3 (три) представника наручиоца, 1 (једног) представника стручног надзора и 1 (једног) представника извођача радова.

Комисија за коначни обрачун сачињава записник о коначном обрачуну изведених радова.

Окончана ситуација за изведене радове доставља се истовремено са записником о примопредаји и записником о коначном обрачуну изведених радова.

РАСКИД УГОВОРА

**Члан 18.**

Овај уговор може бити раскинут тако што било која страна поднесе другој страни писану изјаву која садржи основ за раскид.

Наручилац стиче право на раскид уговора уколико извођач касни са завршетком радова за више од 50 календарских дана, односно ако се стекну услови из става 1. члана 8 овог Уговора.

Наручилац задржава право да једнострано раскине овај уговор уколико извршени радови не одговарају прописима или стандардима за ту врсту радова и не одговарају квалитету наведеном у техничкој документацији и понуди коју је доставио извођач радова, или извођач не изводи радове у складу са техничком документацијом или неоправдано престане да изводи радове.

Извођач радова има право на раскид уговора ако наручилац не изврши плаћање по одобреним ситуацијама/рачунима у року од 90 дана од датума доспелости на наплату.

У случају да се уговор раскине пре завршетка свих радова који су предмет овог уговора, заједничка комисија ће сачинити записник у којем ће бити наведени до тада стварно изведени радови и њихова вредност у складу са уговором.

У случају раскида овог уговора, од извођача ће се тражити да обезбеди и заштити од оштећења све до тада изведене радове, као и да наручиоцу преда пројекат изведеног објекта завршен до датума раскида, потписан од стране одговорног представника извођача радова и стручног надзора.

ИЗМЕНЕ И ДОПУНЕ УГОВОРА

**Члан 19.**

Уговорне стране су сагласне да се евентуалне измене и допуне овог Уговора изврше у писаној форми закључивањем анекса у складу са одредбама 155. до 161. Закона о јавним набавкама.

ПРЕЛАЗНЕ И ЗАВРШНЕ ОДРЕДБЕ

**Члан 20.**

Спорове који настану у вези са извршењем радова уговорне стране решавају првенствено споразумно, у доброј намери и ради заштите заједничких интереса, изналазећи решења која задовољавају обе уговорне стране. У том циљу, уговорне стране се обавезују да се одмах по наступању околности које могу довести до спора међусобно обавештавају и предлажу начин превазилажења проблема.

Уговорне стране могу да траже коришћење услуга других стручних особа или тела која су заједнички одабрале.

Уговорне стране су сагласне да се за питања која нису регулисана овим Уговором примењује Закон о облигационим односима.

**Члан 21.**

Уговор ће бити закључен у року од 10 дана од дана истека рока за подношење захтева за заштиту права сходно чл. 152 и чл. 214 ЗЈН.

Уколико изабрани понуђач одбије да закључи уговор, наручилац ће закључити уговор са првим следећим најповољнијим понуђачем сходно чл. 152 ст. 3 ЗЈН.

Уговорене стране су сагласне да све евентуалне спорове решавају споразумно, а у случају да споразум није могућ, уговара се надлежност Привредног суда у Београду.

**Члан 22.**

Овај уговор се финансира из средстава зајма Светске банке и кредита Француске агенције за развој, те је обавезна примена следећих одредби:

* + 1. захтева се усклађеност са смерницама Светске банке за борбу против корупције и њеним преовлађујућим политикама и процедурама санкција како је наведено у Оквиру за санкције Групације Светске банке.
    2. право Светске банке на ревизију пословања и документације везане за реализацију овог Уговора.

Оквир за управљање утицајима на животну средину и друштво

**Члан 23.**

Извођач радова не сме започети било какве радове, укључујући активности припреме радова (нпр. ограничено чишћење путева за транспорт, приступ градилишту и успостављање градилишта, геотехничка истраживања или истраживања ради формирања привремених објеката, каменолома и позајмишта), уколико стручни надзор не потврди да постоје одговарајуће мере за решавање еколошких, друштвених, здравствених и безбедносних ризика и утицаја.

Извођач је у обавези да примењује Стратегије управљања и планове имплементације (МСИП) за управљање (ЕСХС) ризицима и Кодекс понашања (ЕСХС), достављене као део понуде, које чине саставни део овог Уговора.

Извођач доставља на претходно одобрење стручном надзору додатне стратегије управљања и планове имплементације уколико је потребно за управљање ЕСХС ризицима и утицајем извођења радова.

Све стратегије управљања и планови имплементације за управљање (ЕСХС) ризицима чине извођачев План управљања утицајима на животну средину и друштвено окружење (ЕСМП). Овај план мора бити одобрен пре почетка извођења грађевинских радова на градилишту (нпр. ископавање, земљани радови, радови на мостовима и конструкцијама, преусмеравање токова и путева, вађење камена или вађење материјала, мешање бетона и производња асфалта).

Извођач ажурира ЕСМП периодично како би садржао све потребне мере везане за одговарајуће активности на градилишту и радовима, у року не дужем од 6 месеци, и прибавља сагласност стручног надзора.

**Члан 24**

Уговор ступа на снагу даном потписивања од стране овлашћених представника уговорних страна и траје до испуњења уговорних обавеза, а најкасније до рока дефинисаног чланом 6. уговора.

Овај Уговор је сачињен у 6 (шест) истоветних примерака, од којих наручилац задржава 4 ( четири), а 2 (два) примерка припадају извођачу радова.

Саставни делови овог Уговора су следећи прилози:

Прилог 1: Понуда са свим прилозима

Прилог 2: Структура цена

|  |  |
| --- | --- |
| ИЗВОЂАЧ РАДОВА | НАРУЧИЛАЦ |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
| *[Овлашћени представник извођача: име и презиме, функција]* | Ранка Фуртула |

***Напомена: Модел уговора није потребно потписивати и печатирати.***

***Попуњен модел уговора понуђач је у обавези да доставља у оквиру своје е-понуде.***

***Модел уговора служе да се понуђачи упознају са уговором који ће бити закључен са најповољнијим понуђачем и понуђачи подношењем понуде се саглашавају да прихватају модел уговора.***