**УСЛОВИ И РОКОВИ ИСПОРУКЕ И ИЗВРШЕЊА**

**Гарантни рок**

За изведене радове, уноси се гарантни рок од стране понуђача опреме у наведеном обрасцу понуде који генерише Портал, а који не може бити краћи од две година и почиње да тече од дана примопредаје радова и пуштања у рад, односно завршетка радова на основу записника о квалитативном и квантитативном пријему.

Гарантни рок произвођача опреме део је обавезне техничке документације и не може бити краћи од десет година за понуђене светиљке јавне расвете .

**Мере безбедности**

Извођач је у обавези да предузме све неопходне мере у складу са Законом о безбедности и здрављу на раду.

**Фотометријски прорачуни**

По завршетку примопредаје радова и опреме, Извођач је дужан да достави фотометријске прорачуне у складу са изведеним стањем.

**Квалитативно и квантитативни пријем опреме и радова и контрола квалитета**

Квалитативно и квантитативни пријем уграђене опреме, вршиће Комисија коју ће формирати Наручилац након обавештења о завршетку радова од стране Извођача, која ће у свом саставу имати и стручни надзор. Пре испоруке опреме, Извођач је дужан да на захтев Наручиоца организује Фабрички тест прихватања (Fabric Test Acceptance) за представнике Комисије за квалитативно-квантитативни пријем коју ће формирати Наручилац, а све у складу са поштовањем међународног стандарда ИЕЦ 61511, донетог од стране Међународне електротехничке комисије. Циљ поступка је тестирање опреме у фабрици произвођача опреме која је понуђена и оцена функционалности опреме током и након процеса монтаже, проверавајући да ли је израђена и ради у складу са пројектним спецификацијама. Уколико опрема тестирана у фабричким условима не испуњава услове дефинисане техничком спецификацијом, Комисија може одбити пријем опреме до испуњења свих захтева из спецификације. По завршетку процеса уградње опреме, Комисија за квалитативно-квантитативни пријем вршиће обилазак и контролу и сачиниће записник о уграђеној опреми и изведеним радовима. За све евентуалне недостатке, Комисија ће одредити рок који не може бити дужи од пет дана за отклањање свих недостатака. Након тога, биће потписан записник о квлатиативно-квантитативној примопредаји радова. Извођач је дужан да достави изјаву о седишту фабрике произвођача опреме коју нуди, у којој се може тестирати опрема пре испоруке Наручиоцу.